Dinsdagaand: 13 Februarie 2018 - Weather Forecasting for South Africa
Dinsdagaand: 13 Februarie 2018
​Goeie naand almal: Hallo Kenya: Mostly fine over the central and northern parts with some cloud on the eastern border and perhaps an isolated shower on the border. Also cloudy patches in the south-west with tiny spots with some light rain, see green.
Nog nie vreeslik baie nie maar daar is buie en donderbuie oor dele van die Kaap, Milnerton doen die beste tot nou (6nm) met 5.6mm en Bellville se kant toe 1.8mm. Naby Robertson sien ek 9mm, sal 'n klein stroompie maak wat die Breërivier kan beland. Moorreesburg sover met 0.4mm en Vredendal 1.0mm. Fan het ook gesien daar is storms meat klein hael in die Calvinia gebied. Wes van Brandvlei is daar al 'n netjiese 12.4mm en dit reën nog steeds. Postmansburg spog met 30.8mm en dan oos Kimberley staan op 31.4mm. Dan is daar weer 'n bietjie reën in die Colesberg distrik met 3.8mm. Die reën slaan op die oomblik nog PEA oor maar Oos-Londen staan op 6.0mm. Enkele kolle met reën oor die binneland van KZN, veral na die berg se kant waar ek al sowat 9-11mm sien.
Die blou van die foto is waar daar 'n paar druppels of buie kan voorkom, maar die groen (foto) is sterker (dieper) ontwikkelling. Alhoewel ek teen 6nm nog nie veel reën gesien het oor die sentrale Vrystaat nie, is daar goeie ontwikkelling, en soos dit nou aand en nag word met afkoelling onder kan daar kolle met reën begin uitsak. Klomp kolle met buie oor Namibië, sien die dele met groen omkring, Dan is daar wolke en 'n bietjie reën in die verre noorde van Limpopo maar ek dink nie dit sal veel meer wees as 1-2mm nie.
Die boluglaag nou nog wes van die Kaap, begin verswak maar maak 'n stewige bolugtrog oor die wes Karoo teen môre namiddag. Al wat dit vir my sê is dat die band storms weer oor die oos-Karoo gaan ontwikkel en daar kan weer storms voorkom maar dan verder oos en noord uitbrei. Daar is ook netjies ontwikkelling oor die suidelike dele van Noor-Wes maar ek het nog geen syfers waarvan ek kan praat nie.
Afgelei van die data, was die bolug glad nie wonderlik vir reën oor die binneland nie, maar met die bolugtrog wat môre uit die weste begin inbeweeg is die kanse beter vir 'n groter kans en verspreiding van reën en natuurlik storms, en met so 'n bolugtrog is daar altyd een of twee kolle wat hael kan kry. Ja, julle kan self sien, daar is kolle wat nog nie reën gekry het nie, en dan is daar kolle wat al baie goed reën gekry het6, in die algemeen is dit besonder goed vir 'n swak bolug stelsel, so kom ons hoop met 'n bolugtrog dat dit nog beter en nog lekkerder sal reën, maar ook 'n slag weer verder noord uitbrei. Dit lyk beter vir die noorde op die huidige data na die einde van die week, so hou moet, dinge kan nog gebeur…..Vir die wat belangstel, mens kan die tropiese sikloon sien (met oog en al) op die foto vir Australië, die sikloon is oppad na Tonga +-..
Lekker aand, en vir die wat in die Kaap reën kry, net 'n paar donderstorms, julle hoef nie onder die bed in te duik nie, maar moet ook nou in die reën dans nie, netnou klits 'n weerligstraal jou!!!